Document ID: 32005R1320

UREDBA KOMISIJE (ES) št. 1320/2005
z dne 11. avgusta 2005
o odprtju in upravljanju avtonomne tarifne kvote za česen od 1. oktobra 2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške ter zlasti prvega odstavka člena 41 Akta,
ob upoštevanju naslednjega:
(1)
Uredba Komisije (ES) št. 565/2002 (1) je določila način upravljanja tarifnih kvot za česen in uvedla sistem potrdil o poreklu za česen, uvožen iz tretjih držav.
(2)
Uredba Komisije (ES) št. 228/2004 z dne 3. februarja 2004 o prehodnih ukrepih, ki se uporabljajo za Uredbo (ES) št. 565/2002 zaradi pristopa Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške (2) je sprejela ukrepe, ki uvoznikom iz navedenih držav (v nadaljnjem besedilu „nove države članice“) omogočajo, da uporabljajo Uredbo Komisije (ES) št. 565/2002. Cilj teh ukrepov je vzpostaviti razlikovanje med tradicionalnimi uvozniki in novimi uvozniki v novih državah članicah in prilagoditev pojma referenčne količine, da navedeni uvozniki lahko uživajo ugodnosti tega sistema.
(3)
Za zagotovitev neprekinjene preskrbe trga razširjene Skupnosti in ob upoštevanju gospodarskih razmer preskrbe v novih državah članicah pred pristopom k Evropski uniji je treba odpreti avtonomno in začasno tarifno kvoto za uvoz svežega ali ohlajenega česna, uvrščenega pod oznako KN 0703 20 00. Navedena nova kvota se odpre poleg tarifnih kvot iz uredb Komisije (ES) št. 1077/2004 (3), (ES) št. 1743/2004 (4), (ES) št. 218/2005 (5) in (ES) št. 1034/2005 (6).
(4)
Ta nova kvota mora biti prehodna in ne sme posegati v izid tekočih pogajanj v okviru Svetovne trgovinske organizacije (STO) zaradi pristopa novih držav članic.
(5)
Upravni odbor za sveže sadje in zelenjavo ni podal svojega mnenja v roku, ki ga je določil njegov predsednik -
SPREJELA NASLEDNJO UREDBO:
Člen 1
1. Avtonomna tarifna kvota 4 400 ton, ki ima zaporedno številko 09.4066 (v nadaljnjem besedilu „avtonomna kvota“) je odprta od 1. oktobra 2005 za uvoz svežega ali hlajenega česna, uvrščenega pod oznako KN 0703 20 00.
2. Stopnja dajatve ad valorem, ki se uporablja za proizvode, uvožene v okviru avtonomne kvote, je 9,6 %.
Člen 2
Uredbi (ES) št. 565/2002 in (ES) št. 228/2004 se uporabljata za upravljanje avtonomne kvote ob upoštevanju določb te uredbe.
Vendar se določbe iz členov 1, 5(5) in 6(1) Uredbe (ES) št. 565/2002 ne uporabljajo za upravljanje avtonomne kvote.
Člen 3
Uvozna dovoljenja, izdana v okviru avtonomne kvote, v nadaljnjem besedilu „dovoljenja“, veljajo do 31. decembra 2005.
V okencu 24 dovoljenja je navedena ena od postavk iz Priloge I.
Člen 4
1. Uvozniki lahko vložijo zahtevke za dovoljenja pri pristojnih organih držav članic v petih delovnih dneh po datumu začetka veljavnosti te uredbe.
V okencu 20 dovoljenja je navedena ena od postavk iz Priloge II.
2. Zahtevki za dovoljenja, ki jih predloži posamezni uvoznik, se ne smejo nanašati na količino, ki presega 10 % avtonomne kvote.
Člen 5
Avtonomna kvota se razdeli na naslednji način:
-
70 % za tradicionalne uvoznike,
-
30 % za nove uvoznike.
Če ena od kategorij uvoznikov dodeljene količine ne porabi do konca, se preostanek lahko dodeli drugi kategoriji.
Člen 6
1. Sedmi delovni dan po začetku veljavnosti te uredbe države članice sporočijo Komisiji količine, za katere so bili vloženi zahtevki za dovoljenja.
2. Dovoljenja se izdajo dvanajsti delovni dan po začetku veljavnosti te uredbe, razen če ni Komisija sprejela posebnih ukrepov v skladu z odstavkom 3.
3. Če Komisija na podlagi podatkov, ki jih je prejela v skladu z odstavkom 1, ugotovi, da zahtevki za dovoljenja presegajo razpoložljive količine za kategorijo uvoznikov iz člena 5, z uredbo sprejme enoten odstotek znižanja zadevnih zahtevkov.
Člen 7
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. avgusta 2005

Labels: 3
17